stanford-oval/wikipedia huggingface dataset:
Amos Matteucci

Matteucci vuonna 1951.
Amos Matteucci (20. maaliskuuta 1915 Jesi – 26. joulukuuta 2008 Rooma) oli italialainen keihäänheittäjä.
183-senttinen ja 80-kiloinen Matteucci oli ennen ja jälkeen toisen maailmansodan maansa paras keihäänheittäjä, joka voitti urallaan kahdeksan Italian mestaruutta. Ennätyksensä 65,94 metriä, joka oli myös Italian ennätys noin neljän vuoden ajan, hän heitti vuonna 1950. Maailman opiskelijakisoissa hän heitti vuonna 1939 kuudenneksi ja vuonna 1947 pronssia. Brysselin EM-kilpailuissa 1950 hän oli kuudes. Helsingin kesäolympialaisiin 1952 37-vuotias Matteucci osallistui Italian kisaryhmän vanhimpana urheilijana: hän heitti yli karsintarajan ja eteni loppukilpailuun jossa sijoittui sen viimeiseksi eli 17:nneksi kolmisen metriä karsintatulostaan lyhyemmällä heitolla. Hän työskenteli urheilujohtajana ja toimi muun muassa Rooman kesäolympialaisten 1960 taustajoukoissa. Matteucci kuoli Roomassa 93-vuotiaana 26. joulukuuta 2008.
Aiheesta muualla

Kuvia tai muita tiedostoja aiheesta Amos Matteucci Wikimedia Commonsissa
Amos Matteucci Kansainvälinen olympiakomitea. (englanniksi)
Aili Nordgren

Aili Amanda Henriette Nordgren, o.s. Salminen, (22. lokakuuta 1908 Vårdö, Ahvenanmaa – 27. joulukuuta 1995 Helsinki) oli suomenruotsalainen työväenkirjailija.
Henkilöhistoria

Nordgrenin isä oli pienviljelijä. Hänen sisaruksiaan olivat kirjailijat Sally Salminen ja Uno Salminen sekä runoilija Runar Salminen. Heidän pikkuserkkunsa oli kirjailija Anni Blomqvist. Nordgrenin lapsia ovat kirjailija Ralf Nordgren ja säveltäjä Pehr Henrik Nordgren.
Nordgren oli Suomen kommunistisen puolueen (SKP) jäsen, Rauhanpuolustajien perustajajäsen ja 1948–1961 Suomi-Neuvostoliitto-seuran ruotsinkielinen sihteeri.
Kirjallinen tuotanto

Nordgren aloitti kirjallisen uransa runokokoelmalla Rödbränd mark (1940). Hän kirjoitti muun muassa Ahvenanmaan maatyöväen elämästä ja julkaisi myös Suomen sisällissotaa kuvaavan romaanin ...valitset myrskyn (1955).
Teokset

Rödbränd mark, runoteos. Schildt, Helsingfors 1940
Mörk längtan, romaani. Schildt, Helsingfors 1943
Innan dagen börjar, romaani. Schildt, Helsingfors 1946
Visa en väg, romaani. Schildt, Helsingfors 1948
Brinn eld, romaani. Schildt, Helsingfors 1951 (suomeksi nimellä Pimeyskin liikkuu, 1955)
Väljer du stormen, romaani. Schildt, Helsingfors 1955 (suomeksi nimellä ...valitset myrskyn, 1956)
Teokset > Suomennetut teokset

Pimeyskin liikkuu; suomentanut Elvi Sinervo, Kansankulttuuri 1955
...valitset myrskyn; suomentanut Elvi Sinervo, Kansankulttuuri 1956
Yukimi Nagano

| Yukimi Nagano |
| --- | --- |
 Yukimi Nagano esiintymässä Little Dragonin kanssa Sydneyssä, Australiassa vuonna 2011.
Henkilötiedot
Syntynyt: 31. tammikuuta 1982 (ikä 42) Göteborg, Ruotsi
Muusikko
Laulukielet:  englanti
Aktiivisena:  1996–
Tyylilajit:  dance, synthpop, electronica, soul, jazz, chill-out
Soittimet:  lyömäsoittimet, rummut
Yhtyeet:  Little Dragon, Gorillaz, Koop
Aiheesta muualla
www.little-dragon.se
  [ Muokkaa Wikidatassa ] [ ohje ]  
Yukimi Eleanora Nagano (s. 31. tammikuuta 1982 Göteborg, Ruotsi) on ruotsalainen laulaja ja lauluntekijä. Hänen isänsä Yusuki Nagano on japanilainen ja äitinsä Joanne Brown amerikanruotsalainen. Nagano on ruotsalaisen elektronisen musiikin yhtyeen Little Dragonin laulaja.
Yvonne de Gaulle

Yvonne de Gaulle vuonna 1968.
Yvonne Charlotte Anne Marie de Gaulle (o.s. Vendroux; s. 22. toukokuuta 1900 Calais, Pas-de-Calais, Ranska – 8. marraskuuta 1979 Pariisi) oli Ranskan presidentin Charles de Gaullen puoliso.
Yvonne de Gaulle tunnettiin myös lempinimellä Tante Yvonne eli ”Yvonne-täti”. Hän vietti hyvin julkisuudesta vetäytynyttä elämää eikä koskaan antanut ainuttakaan haastattelua, joten suuri yleisö tuntenut häntä kovinkaan hyvin.
Elämäkerta

Yvette Vendroux ja Charles de Gaulle avioituivat 6. huhtikuuta 1921. Yvonne de Gaulle tunnetaan toteamuksestaan ”presidenttiys on vain tilapäistä, mutta perhe on pysyvä”.
Yvonne de Gaullen vetäytymistä julkisuudesta lienee edistänyt 22. elokuuta 1962 Clamartissa Pariisin esikaupunkialueella tapahtunut salamurhayritys, jossa everstiluutnantti Jean Bastien-Thiryn johtama iskuryhmä tulitti presidenttiparin Citroën DS -autoa konekiväärillä. De Gaullet selvisivät tapahtumasta vahingoittumattomina, osin auton teknisen edistyksellisyyden ansiosta.
Lapset

Philippe de Gaulle (28. joulukuuta 1921–13. maaliskuuta 2024)
Élisabeth de Gaulle (aviossa de Doissieu;  15. toukokuuta 1924 – 2. huhtikuuta 2013)
Anne de Gaulle (1. tammikuuta 1928 – 6. helmikuuta 1948)
Nuorin lapsista, Anne, sairasti Downin oireyhtymää. Yvonne de Gaulle perusti La foundation Anne-de-Faulle -säätiön, jonka tehtävänä on tukea sairaita lapsia.
Alankomaiden kultakauden maalaustaide

Johannes Vermeer: Maitotyttö, 1658–1660.
Alankomaiden kultakauden maalaustaide syntyi 1600-luvulla, kun erillisistä provinsseista 1581 yhdistynyt kahden miljoonan asukkaan Alankomaiden tasavalta vaurastui ennennäkemättömällä tavalla. Alue oli vapautunut katolisen Espanjan vallasta 80-vuotisessa sodassa. Vaurastunut ja henkisesti vapautunut keskiluokka alkoi hankkia taidetta ja seurasi kulttuurillinen kukoistuskausi.
On arvioitu, että vuosien 1600 ja 1700 välillä Alankomaissa maalattiin viisi miljoonaa taulua. 1600-luvun aikana Alankomaissa työskenteli yli tuhat tunnettua taidemaalaria, joista monet, esimerkiksi Rembrandt von Rijn (1606–1669) ja Johannes Vermeer (1632–1675) kuuluvat koko maalaustaiteen historian arvostetuimpiin taiteilijoihin.
Kalvinismi vastusti pyhiä kuvia ja kirkot oli riisuttu paljaiksi. Pohjoisessa syntynyt taide olikin luonteeltaan maallista. Alankomaiden taiteen kultakausi sijoittuu barokin aikaan, mutta on luonteeltaan selvästi aikakauden muuta eurooppalaista taidetta realistisempaa. Maalarimestarit erikoistuivat kilpailun paineessa yhteen maalaustaiteen osa-alueeseen tai sellaisen kapeaan osaan. Maalaustaiteeseen kehittyi nopeasti selviä genrejä. Taiteilijat maalasivat historiallisia maalauksia, maisemia, arkielämää kuvaavia laatukuvia, muotokuvia ja asetelmia.
Perinne ja taidot siirtyivät eteenpäin pääosin keskiajalta periytyneen mestarijärjestelmän mukaisesti ja maalarit kouluttivat seuraajansa kisälleinä omissa ateljeissaan. Taide oli myös liiketoimintaa. Vapaata liikkumista, alalle tuloa ja kilpailua pyrittiin hillitsemään kiltajärjestelmän avulla. Mestarius kulki usein suvuttain kuten muutkin käsityöammatit.
Aiheesta muualla

Painting in the Dutch Golden Age, National Gallery of Art, Washington (englanniksi)
The Golden Age Essential Vermeer
Albrecht Holder

Albrecht Holder (s. 24. elokuuta 1958 Reutlingen) on saksalainen fagotisti. Hän aloitti fagotinsoiton opintonsa Siegfried Jerusalemin johdolla lukioaikanaan 1970. Hän suoritti siviilipalveluksensa vuonna 1977. Myöhemmin hän jatkoi soitonopintojaan Stuttgartissa Hermann Herderin ja Manchesterissa William Waterhousen johdolla.
Holder on soittanut fagottia Stuttgartin filharmonikoissa ja Bayreuthin juhlaorkesterissa. Hän on myös opettanut Würzburgin Musikhochschulessa. Hän on levyttänyt Peter Josef von Lindpaintnerin, Johann Melchior Molterin, Conradin Kreutzerin, Jan Kalivodan, Franz Danzin ja Antonio Rosettin säveltämiä konserttoja soittimelleen.
Aiheesta muualla

Viralliset sivut (saksaksi)
Levytykset: Classicsonline.com (Arkistoitu – Internet Archive) (englanniksi)
Ženite se momci

| Ženite se momci Jelena Karleuša |
| --- | --- | --- |

Studioalbumin tiedot
 Julkaistu: 1996
 Tyylilaji: turbo-folk
 Levy-yhtiö: PGP-RTS, Danijel estrada
Jelena Karleuša muut julkaisut
| Ogledalce 1995 | Ženite se momci 1997 | Veštice, vile 1997 |
Ženite se momci on pop-laulaja Jelena Karleuša’n toinen studioalbumi. Se julkaistiin vuonna 1996 levymerkillä PGP-RTS ja Danijel estrada.
Kappaleet

Ženite se momci
Hoću sa tobom
Tvojom ulicom
Moji drugovi
Ne mrzim te ni sad
Sad smo stranci postali
Sad znam
Mogu biti pamuk
A sada idem (feat. Gale)
Albert Langen

Albert Langen
Albert Langen (8. heinäkuuta 1869 Antwerpen – 30. huhtikuuta 1909 München) oli saksalainen kustantaja ja radikaalin Simplicissimus-satiirilehden perustaja.
Langenin isä oli antwerpeniläinen teollisuusmies Friedrich Albert Langen ja hänen äitinsä Ida Goeters. Langen opiskeli liiketaloutta Kölnissä ja Hampurissa. tultuaan täysi-ikäiseksi hän sai äidiltään perinnön, jonka hän käytti Pariisissa ystävänsä taidemaalari ja taidekeräilijä Willy Grétor-Petersenin kanssa. Petersen tutustutti Langenin Pariisin taide- ja kirjallisuuspiireihin.
Langen tutustui Knut Hamsuniin ja luki hänen käsikirjoituksensa Mysterier, ja päätti siitä innoittuneena perustaa Albert Langen Paris und Köln -kustantamon. Langen yritti turhaan saada sedältään, kölniläiseltä teollisuusmies Eugen Langenilta, lisärahoitusta kustantamolleen. Vuonna 1894 Kölnin konttorista luovuttiin, ja kustannustoiminta siirtyi Leipzigiin. Seuraavana vuonna Albert Langen muutti Müncheniin ja myi kustantamon Ranskan toimipisteen. Langenin kustantamo keskittyi etupäässä moderniin ranskalaiseen ja pohjoismaiseen kirjallisuuteen. Saksalaiset kirjailijat olivat vähemmistössä. Kustantamon kirjailijoihin kuuluivat muun muassa Gabriele D’Annunzio, Kunt Hamsun, Henrik Ibsen, Selma Lagerlöf, Maurice Maeterlinck, Heinrich Mann, Guy de Maupassant, Leo Tolstoi, Anton Tšehov, August Strindberg ja Emile Zola. Ensimmäiset Langenin kustantamon kirjat ilmestyivät pehmytkantisina.
Vuodesta 1896 lähtien kustantamo alkoi myös julkaista viikoittain ilmestyvää kulttuurilehti Simplicissimusta. Siitä tuli pian poliittisesti merkittävä lehti, joka oli kuuluisa laadukkaasta kuvituksestaan. Lehden toimitukseen kuuluivat muun muassa Thomas Theodor Heine, Ludwig Thoma ja Frank Wedekind. Lehden räväkkä tyyli herätti pahennusta, mitä johti oikeudenkäynteihin ja julkaisukieltoihin. Kohut nostivat Simplicissimuksen levikin kahdeksassa vuodessa  15 000 aina 85 000 kappaleeseen. Suurinta huomiota herätti Wedekindin oikeudenkäynti vuonna 1898 hänen kirjoittamastaan runosta "Morgenlandfahrt", joka kuvasi keisari Vilhelm II:n matkaa Palestiinaan. Albert Langenin täytyi paeta maasta viideksi vuodeksi välttääkseen vankilan. Kustantamo joutui lisäksi talousvaikeuksiin.
Vuodesta 1907 lähtien Langen julkaisi kaksi kertaa kuukaudessa ilmestyvää März-lehteä, joka käsitteli taidetta, kulttuuria, tiedettä ja politiikkaa. Langenin tärkein yhteistyökumppani lehden perustamisessa oli Conrad Haussmann, vapaamielisen kansanpuolueen valtiopäiväedustaja. Langenin kuoleman jälkeen hänen alaikäiset poikansa perivät kustantamon. Kustantamo myytiin ensimmäisen maailmansodan aikana ja fuusioitiin myöhemmin Georg Müller Verlag -kustantamoon.
Afrikan Isotjärvet

Afrikan Isotjärvet:
A = Albertinjärvi
E = Edwardinjärvi
K = Kivujärvi
T = Tanganjikajärvi
Y = Kyogajärvi
V = Victorianjärvi
M = Njassajärvi
Afrikan Isotjärvet, myös Isotjärvet, ovat ryhmä järviä, jotka sijaitsevat Itä-Afrikan hautavajoamassa ja sen läheisyydessä. Niihin voidaan laskea kuuluvaksi Victorianjärvi, Tanganjikajärvi, Njassajärvi, Turkanajärvi, Rukwajärvi, Albertinjärvi, Mwerujärvi,  Kivujärvi, Edwardinjärvi ja Kyogajärvi. Joskus Isoillajärvillä tarkoitetaan pelkästään Valkoisen-Niilin yläjuoksun järviä, joita ovat Victorianjärvi, Albertinjärvi ja Edwardinjärvi. Toisaalta Kyogajärveä ei yleensä lueta yhdeksi Isoistajärvistä pienen kokonsa vuoksi, vaikka se sijaitseekin samassa järvisysteemissä. Myöskään Rukwajärveä ja Mwerujärveä ei useinkaan lueta Isoihinjärviin.
Isotjärvet kuuluvat Niilin, Sambesin ja Kongojoen vesistöihin lukuun ottamatta Turkanajärveä, josta vettä poistuu ainoastaan haihtumalla. Alueen valtiot ovat Kongon demokraattinen tasavalta, Burundi, Ruanda ja Uganda. Joskus alueeseen lasketaan myös Tansanian ja Kenian luoteisosat.
| Kuva | Nimi | Valtiot | Laskuvesistö | Pinta-ala | Tilavuus | Rantaviiva | Keskisyvyys | Suurin syvyys | Pinnan korkeus |
| --- | --- | --- | --- | --- | --- | --- | --- | --- | --- |
|  | Victorianjärvi |  Tansania  Uganda  Kenia  | Victorian Niili  | 68 870 km²  | 2 760 km³  | 3 440 km  | 40 m  | 80 m  | 1 134 m  |
|  | Tanganjikajärvi |  Tansania  Kongon demokraattinen tasavalta  Sambia  Burundi  | Lukugajoki  | 32 600 km²  | 19 000 km³  | 1 900 km  | 570 m  | 1 470 m  | 773 m  |
|  | Njassajärvi (Malawijärvi) |  Mosambik  Malawi  Tansania  | Shirejoki  | 29 500 km²  | 7 775 km³  | – | 264 m  | 706 m  | 500 m  |
|  | Turkanajärvi |  Kenia  Etiopia  | Ei laskujokea  | 6 500 km²  | 187 km³  | – | 7 m  | 73 m  | 360 m<bralb /> |
|  | Albertinjärvi |  Kongon demokraattinen tasavalta  Uganda  | Albertin Niili  | 5 600 km²  | 280 km³  | – | 25 m  | 58 m  | 615 m  |
|  | Edwardinjärvi |  Kongon demokraattinen tasavalta  Uganda  | Semlikijoki  | 2 252 km²  | 78 km³  | – | 17 m  | 112 m  | 912 m  |
|  | Kivujärvi |  Kongon demokraattinen tasavalta  Ruanda  | Ruzizijoki  | 2 200 km²  | 333 km³  | – | 240 m  | 480 m  | 1 460 m  |
|  | Kyogajärvi |  Uganda  | Victorian Niili  | 1 300 km²  | – | – | 6 m  | 8 m  | 914 m  |
Arne

Arne voi tarkoittaa seuraavia:
Arne, Aarne, miehen etunimi
Arne (m.kreik. Ἄρνη ), kreikkalaisen mytologian naishahmoja:
Arne, Aioloksen ja Kheironin tytär, jonka suhteesta Poseidonin kanssa synnytti pojat Aioloksen ja Boiotoksen.
Arne, sithonialainen nainen, joka kavalsi kullasta kotisaarensa Kreetan kuningas Minokselle, ja jonka ahneutensa takia jumalat muuttivat naakaksi.
Arne, sukunimenä:
Michael Arne (1740–1786), englantilainen säveltäjä
Thomas Arne (1710–1778), englantilainen säveltäjä
Tor Arne (s. 1934), suomalainen taidemaalari
Ture J:son Arne (1879–1965), ruotsalainen arkeologi
Žiar nad Hronom (piiri)

Žiar nad Hronomin piiri (slovakiksi okres Žiar nad Hronom) on Slovakian piiri Banská Bystrican alueella. Sen väkiluku oli vuoden 2019 lopussa 46 732.
Žiar nad Hronomin piirillä on Slovakian sisällä yhteistä rajaa Banská Štiavnican, Zvolenin, Banská Bystrican, Turčianske Teplicen, Žarnovican sekä Prievidzan piirien kanssa.
Vuoden 2010 lopussa Žiar nad Hronomin piirin asukkaista 51,7 prosenttia oli naisia ja noin 48,3 prosenttia miehiä. Vuoden 2011 lopussa piirin väestöstä 86,1 prosenttia oli slovakkeja ja 1,6 prosenttia romaneja. Alle 14-vuotiaiden osuus väestöstä oli vuoden 2011 lopussa 13,7 prosenttia, 15–64-vuotiaiden 72,2 prosenttia ja yli 65-vuotiaiden 14,1 prosenttia ja väestön keski-ikä oli 40,4 vuotta.
Kunnat

Žiar nad Hronomin piirin 35 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 | 3 |
| --- | --- | --- | --- |
|  Bartošova Lehôtka  Bzenica  Dolná Trnávka  Dolná Ves  Dolná Ždaňa  Hliník nad Hronom  Horná Ves  Horná Ždaňa  Hronská Dúbrava  |  Ihráč  Janova Lehota  Jastrabá  Kopernica  Kosorín  Krahule  Kremnica  Kremnické Bane  Kunešov  Ladomeská Vieska  |  Lehôtka pod Brehmi  Lovča  Lovčica-Trubín  Lúčky  Lutila  Nevoľné  Pitelová  Prestavlky  Prochot  Repište  |  Sklené Teplice  Slaská  Stará Kremnička  Trnavá Hora  Vyhne  Žiar nad Hronom  |
Yleisurheilun sisäratojen maailmanmestaruuskilpailut 1997

| 6th IAAF World Indoor Championships |
| --- | --- |
 
Sijainti:  Pariisi  Ranska
Kilpailupaikka:  Palais Omnisports de Paris-Bercy
Osallistujamaita:  118
Kilpailulajeja:  28
Avajaiset:  7. maaliskuuta
Päättäjäiset:  9. maaliskuuta
Vuonna 1997 yleisurheilun sisäratojen MM-kilpailut järjestettiin 7.–9. maaliskuuta Palais Omnisports de Paris-Bercyssä, Ranskan pääkaupungissa Pariisissa.
Ensimmäistä kertaa kisaohjelmassa oli naisten seiväshyppy.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 60 m |  Harálabos Papadiás | 6,50 NR |  Michael Green | 6,51 |  Davidson Ezinwa | 6,52 PB |
| 200 m |  Kevin Little | 20,40 CR |  Iván García | 20,46 PB |  Francis Obikwelu | 21,10 |
| 400 m |  Sunday Bada | 45,51 AR |  Jamie Baulch | 45,62 |  Shunji Karube | 45,76 AR |
| 800 m |  Wilson Kipketer | 1.42,67 WR |  Mahjoub Haida | 1.45,76 NR |  Rich Kenah | 1.46,16 PB |
| 1 500 m |  Hicham El Guerrouj | 3.35,31 CR |  Rüdiger Stenzel | 3.37,24 |  William Tanui | 3.37,48 |
| 3 000 m |  Haile Gebrselassie | 7.34,71 CR |  Paul Bitok | 7.38,84 |  Ismaïl Sghyr | 7.40,01 |
| 60 m aidat |  Anier García | 7,48 =NR |  Colin Jackson | 7,49 |  Tony Dees | 7,50 |
| 4 × 400 m |  Yhdysvallat Jason Rouser Mark Everett Sean Maye Deon Minor | 3.04,93 |  Jamaika Linval Laird Michael McDonald Dinsdale Morgan Gregory Haughton | 3.08,11 |  Ranska Pierre-Marie Hilaire Rodrigue Nordin Loïc Lerouge Fred Mango | 3.09,68 |
| Korkeushyppy |  Charles Austin | 235 |  Lábros Papakóstas | 232 |  Dragutin Topić | 232 |
| Seiväshyppy |  Igor Potapovitš | 590 =AR |  Lawrence Johnson | 585 |  Maksim Tarasov | 580 |
| Pituushyppy |  Iván Pedroso | 851 =CR |  Kirill Sosunov | 841 PB |  Joe Greene | 841 PB |
| Kolmiloikka |  Yoel García | 17,30 |  Aliecer Urrutia | 17,27 |  Aleksandr Aseledtšenko | 17,22 PB |
| Kuulantyöntö |  Juri Bilonoh | 21,02 |  Oleksandr Bahatš | 20,94 |  John Godina | 20,87 |
| Seitsenottelu |  Robert Změlík | 6228 |  Erki Nool | 6213 PB |  Jón Arnar Magnússon | 6145 NR |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 60 m |  Gail Devers | 7,06 |  Chandra Sturrup | 7,15 |  Frédérique Bangué | 7,17 |
| 200 m |  Ekateríni Kóffa | 22,76 NR |  Juliet Cuthbert | 22,77 |  Svetlana Gontšarenko | 22,85 |
| 400 m |  Jearl Miles-Clark | 50,96 WL |  Sandie Richards | 51,17 PB |  Helena Fuchsová | 52,04 PB |
| 800 m |  Maria Mutola | 1.58,96 |  Natalja Duhnova | 1.59,31 NR |  Joetta Clark | 1.59,82 PB |
| 1 500 m * |  Jekaterina Podkopajeva | 4.05,19 PB |  Patricia Djaté-Taillard | 4.06,16 NR |  Lidia Chojecka | 4.06,25 NR |
| 3 000 m |  Gabriela Szabo | 8.45,75 |  Sonia O’Sullivan | 8.46,19 NR |  Fernanda Ribeiro | 8.49,79 |
| 60 m aidat |  Michelle Freeman | 7,82 =CR |  Gillian Russell | 7,84 PB |  Cheryl Dickey  Patricia Girard | 7,84 PB 7,84 SB |
| 4 × 400 m |  Venäjä Tatjana Tšebykina Svetlana Gontšarenko Olga Kotljarova Tatjana Aleksejeva | 3.26,84 WR |  Yhdysvallat Shanelle Porter Natasha Kaiser-Brown Anita Howard Jearl Miles-Clark | 3.27,66 AR |  Saksa Anja Rücker Anke Feller Heike Meißner Grit Breuer | 3.28,39 |
| Korkeushyppy |  Stefka Kostadinova | 202 |  Inha Babakova | 200 =NR |  Hanne Haugland | 200 =NR |
| Seiväshyppy |  Stacy Dragila | 440 =WR |  Emma George | 435 |  Cai Weiyan | 435 AR |
| Pituushyppy |  Fiona May | 686 NR |  Chioma Ajunwa | 680 |  Agata Karczmarek | 671 PB |
| Kolmiloikka |  Inna Lasovskaja | 15,01 WL |  Ashia Hansen | 14,70 NR |  Šárka Kašpárková | 14,66 NR |
| Kuulantyöntö |  Vita Pavlyš | 20,00 |  Astrid Kumbernuss | 19,92 |  Irina Koržanenko | 19,49 PB |
| Viisiottelu |  Sabine Braun | 4780 |  Mona Steigauf | 4681 PB |  Kym Carter | 4627 |
* Yhdysvaltain Mary Slaney sijoittui alun perin 1 500 metrin kilpailussa hopealle ajalla 4.05,22, mutta hänet hylättiin 1999, sillä hän oli antanut positiivisen doping-testin vuonna 1996.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 6 | 2 | 7 | 15 |
| 2 |  Kuuba | 3 | 2 | 0 | 5 |
| 3 |  Venäjä | 3 | 1 | 4 | 8 |
| 4 |  Ukraina | 2 | 2 | 0 | 4 |
| 5 |  Kreikka | 2 | 1 | 0 | 3 |
| 6 |  Jamaika | 1 | 5 | 0 | 6 |
| 7 |  Saksa | 1 | 3 | 1 | 5 |
| 8 |  Nigeria | 1 | 1 | 2 | 4 |
| 9 |  Marokko | 1 | 1 | 1 | 3 |
| 10 |  Tšekki | 1 | 0 | 2 | 3 |
| 11 |  Bulgaria | 1 | 0 | 0 | 1 |
| 11 |  Etiopia | 1 | 0 | 0 | 1 |
| 11 |  Italia | 1 | 0 | 0 | 1 |
| 11 |  Kazakstan | 1 | 0 | 0 | 1 |
| 11 |  Mosambik | 1 | 0 | 0 | 1 |
| 11 |  Romania | 1 | 0 | 0 | 1 |
| 11 |  Tanska | 1 | 0 | 0 | 1 |
| 18 |  Yhdistynyt kuningaskunta | 0 | 3 | 0 | 3 |
| 19 |  Ranska | 0 | 1 | 3 | 4 |
| 20 |  Kenia | 0 | 1 | 1 | 2 |
| 21 |  Australia | 0 | 1 | 0 | 1 |
| 21 |  Bahama | 0 | 1 | 0 | 1 |
| 21 |  Irlanti | 0 | 1 | 0 | 1 |
| 21 |  Valko-Venäjä | 0 | 1 | 0 | 1 |
| 21 |  Viro | 0 | 1 | 0 | 1 |
| 26 |  Puola | 0 | 0 | 2 | 2 |
| 27 |  Islanti | 0 | 0 | 1 | 1 |
| 27 |  Japani | 0 | 0 | 1 | 1 |
| 27 |  Jugoslavian liittotasavalta | 0 | 0 | 1 | 1 |
| 27 |  Kiina | 0 | 0 | 1 | 1 |
| 27 |  Norja | 0 | 0 | 1 | 1 |
| 27 |  Portugali | 0 | 0 | 1 | 1 |
Aiheesta muualla

Virallinen sivu (Arkistoitu – Internet Archive)
Afrikan ja Aasian kulkusirkkainfestaatio 2019–2020

Afrikan ja Aasian vuosien 2019–2020 kulkusirkkainfestaatio oli aavikkokulkusirkkojen (Schistocerca gregaria) massaesiintymisten kausi Afrikassa, etenkin Itä-Afrikassa.
Leviämishistoria

Aavikkokulkusirkat menestyvät nimestään huolimatta parhaiten sateisilla alueilla, joten siksi, kun vuonna 2018 Arabianlahdella riehunut sykloni Mekunu täytti Arabian niemimaan eteläisen asumattoman hetkellisesti useilla järvillä, aavikkokulkusirkat lisääntyivät alueella räjähdysmäisesti ja niiden määrä kasvoi 8 000-kertaiseksi tavanomaiseen verrattuna. Lokakuussa 2018 Arabianmeren keskiosassa sykloni Luban vahvistui, liikkui länteen päin ja satoi alas lähellä Jemenin ja Omanin rajaa. Aavikkoheinäsirkkaparvet alkoivat muuttaa, ja kesään 2019 mennessä parvet olivat liikkuneet Punaisenmeren ja Adeninlahden yli Etiopiaan ja Somaliaan, missä ne lisääntyivät jälleen menestyksekkäästi seuraavina kuukausina. Tämä olisi saattanut jatkua pidempäänkin, ellei Itä-Afrikassa olisi lokakuussa 2019 tullut epätavallisen laajoja ja voimakkaita syyssateita, joita joulukuussa seurasi harvinainen myöhäisen kauden sykloni, joka laskeutui lopulta Somaliaan. Tämä aiheutti sirkoille uuden voimakkaan lisääntymisen puuskan, minkä seurauksena ne alkoivat tunkeutua uusille alueille. Joulukuun 2019 loppuun mennessä ensimmäiset parvet olivat saapuneet Keniaan ja valloittaneet nopeasti koko maan pohjois- ja keskialueen. Tammikuuhun 2020 mennessä maassa oli pahin infestaatio 70 vuoteen. Sirkat alkoivat levittäytyä myös Djiboutiin ja Eritreaan, ja 9. helmikuuta ne levisivät Ugandaan ja Tansanian pohjoisosaan. 4. maaliskuuta Yhdistyneiden kansakuntien elintarvike- ja maatalousjärjestön (FAO) arvion mukaan sirkkaepidemia oli levinnyt 15 valtioon, joista 5. maaliskuuta pahin tilanne oli Keniassa, Etiopiassa ja Somaliassa. Sirkkaparvia oli tuolloin havaittu myös Afganistanissa, Etelä-Sudanissa, Ugandassa, Kongon demokraattisessa tasavallassa, Sudanissa, Eritreassa, Saudi-Arabiassa, Jemenissä, Omanissa, Irakissa, Iranissa ja Pakistanissa.
Albrecht von Haller

| Albrecht von Haller |
| --- | --- |

Henkilötiedot
Syntynyt: 16. lokakuuta 1708 Bern, Sveitsi
Kuollut: 12. joulukuuta 1777 (69 vuotta) Bern, Sveitsi
Koulutus ja ura
Väitöstyön ohjaaja:  Hermann Boerhaave
Oppilaat:  Karl Ludwig Friedrich Trendelenburg
Tutkimusalue:  kielet, biologia, fysiologia
 Nimikirjoitus
Albrecht von Haller (16. lokakuuta 1708 Bern, Sveitsi – 12. joulukuuta 1777 Bern, Sveitsi) oli sveitsiläinen fysiologi, biologi, ensyklopedisti ja runoilija.
Elementa physiologiae corporis humani VIII
Von Haller 500 Sveitsin frangin setelissä vuodelta 1977.
Haller opiskeli aluksi klassisia ja itämaisia kieliä, ennen kuin keskittyi lääketieteeseen. Hän keksi hermojen merkityksen aistien välittäjänä aivoihin ja käskyjen välittäjänä aivoista lihaksiin. Haller loi myös tarkan menetelmän, jolla verisuonten kulkua voitiin seurata ruiskuttamalla niihin väriaineita, ja teki merkittävää ruoansulatusta, veren hyytymistä, luuston kasvua ja hengitysmekanismia koskevaa tutkimusta.
Aiheesta muualla

Kuvia tai muita tiedostoja aiheesta Albrecht von Haller Wikimedia Commonsissa
Yleisurheilun sisäratojen maailmanmestaruuskilpailut 2003

Vuonna 2003 yleisurheilun sisäratojen maailmanmestaruuskilpailut käytiin 14.–16. maaliskuuta National Indoor Arenalla, Birminghamissa, Yhdistyneessä kuningaskunnassa.